techiaith/cofnodycynulliad_en-cy huggingface dataset:
English: Counsel General, in your answer to Bethan Sayed, you made it quite clear that the Crown couldn't make compulsory purchase orders for land, but if they got a reversal that treats the Crown as the same as an individual, are you in a position to say that, actually, that could change that, or are we still in a position where the Crown cannot purchase that land?
Welsh: Gwnsler Cyffredinol, yn eich ateb i Bethan Sayed, dywedasoch yn gwbl glir na allai'r Goron wneud gorchmynion prynu gorfodol am dir, ond pe baent yn cael dirymiad sy'n trin y Goron yr un fath ag unigolyn, a ydych mewn sefyllfa i ddweud y byddai hynny, mewn gwirionedd, yn gallu newid hynny, neu a ydym yn dal i fod mewn sefyllfa lle na all y Goron brynu'r tir hwnnw?
English: I thank the Member for that question and the opportunity to clarify the answer that I gave. The reversal in the legislative presumption, which the consultation sets out, would not affect the situation that I described to Bethan Sayed. The Bill would not change the meaning of the term 'Crown', for example, and it wouldn't have an effect on existing law. Just to reiterate: it reverses the presumption so that, in future, in order for the Crown and Government to be bound by statute, the Act will need to spell that out.
Welsh: Diolch i'r Aelod am y cwestiwn hwnnw a'r cyfle i egluro'r ateb a roddais. Ni fyddai dirymu'r rhagdybiaeth ddeddfwriaethol, a nodir gan yr ymgynghoriad, yn effeithio ar y sefyllfa a ddisgrifiais i Bethan Sayed. Ni fyddai'r Bil yn newid ystyr y term 'Coron', er enghraifft, ac ni fyddai'n effeithio ar gyfraith bresennol. Os caf ailadrodd: mae'n dirymu'r rhagdybiaeth, fel y bydd yn rhaid i'r Ddeddf yn y dyfodol nodi bod y Goron a'r Llywodraeth wedi'u rhwymo gan statud, er mwyn i hynny ddigwydd.
English: The next item is the topical questions, but no topical questions have been accepted.
Welsh: Yr eitem nesaf yw'r cwestiynau amserol, ond ni dderbyniwyd unrhyw gwestiwn amserol.
English: Diolch, Llywydd. At the start of June, competitors from across the world gathered in the Portuguese city of Guimarães. They were there to compete in the fifteenth Aerobic Gymnastics World Championships. During the preceding age-group championships, team GB competitors included 11-year-old Seren Jones of Aberdare. This talented young gymnast was part of a team who made history by securing the AG1 silver medal. Their final score of 19.0 was the best ever group result for team GB. Congratulations to Seren and to her team mates: Lola, Bella, Molly and Nancy. Another aerobic gymnast from Aberdare, Emily James, also competed as part of another team and also qualified for the finals. Coming in sixth, they didn't receive a medal, but I also want to recognise their achievement in making sporting history for the British team. Whilst celebrating the success of these Cynon Valley girls at the 2018 championships, I also want to note their remarkable talent and the training and dedication that enable them to excel. When we regularly hear about the problems of children and young people, girls in particular, not taking part in enough physical exercise, it is good to be able to praise these first-rate role models. I hope these gymnasts compete and win in future championships and I hope you will all join with me in offering them our congratulations and best wishes.
Welsh: Diolch, Lywydd. Ar ddechrau mis Mehefin, daeth cystadleuwyr o bob cwr o'r byd at ei gilydd yn ninas Guimarães ym Mhortiwgal. Roeddent yno i gystadlu ym mhymthegfed Pencampwriaeth Gymnasteg Aerobig y Byd. Yn ystod y pencampwriaethau grŵp oedran blaenorol, roedd cystadleuwyr tîm Prydain yn cynnwys Seren Jones, merch 11 oed o Aberdâr. Roedd y gymnastwraig ifanc dalentog hon yn rhan o dîm a lwyddodd i greu hanes drwy sicrhau'r fedal arian AG1. Eu sgôr terfynol o 19.0 oedd y canlyniad grŵp gorau erioed i dîm o Brydain. Llongyfarchiadau i Seren a gweddill ei thîm: Lola, Bella, Molly a Nancy. Roedd gymnastwraig aerobig arall o Aberdâr, Emily James, hefyd yn cystadlu fel rhan o dîm arall ac fe gyrhaeddodd hithau'r rownd derfynol hefyd. Ni chawsant fedal gan eu bod wedi dod yn chweched, ond rwyf hefyd eisiau cydnabod eu cyflawniad yn creu hanes yn y byd chwaraeon i dîm Prydain. Wrth ddathlu llwyddiant y merched hyn o Gwm Cynon ym mhencampwriaethau 2018, rwyf hefyd eisiau nodi eu doniau rhyfeddol a'r hyfforddiant a'r ymroddiad sy'n eu galluogi i ragori. Pan fyddwn yn clywed yn rheolaidd am y problemau sy'n deillio o'r ffaith nad yw plant a phobl ifanc, a merched yn arbennig, yn cymryd rhan mewn digon o ymarfer corff, mae'n dda gallu canmol modelau rôl o'r radd flaenaf fel hyn. Gobeithio y bydd y gymnastwyr hyn yn cystadlu ac yn ennill mewn pencampwriaethau yn y dyfodol a gobeithio y gwnewch ymuno â mi i'w llongyfarch a dymuno'r gorau iddynt.
English: The next item, therefore, is the Welsh Conservative debate on urban renewal and I call on David Melding to move the motion.
Welsh: Yr eitem nesaf, felly, yw dadl y Ceidwadwyr Cymreig ar adnewyddu trefol ac rwy'n galw ar David Melding i wneud y cynnig.
English: Sure.
Welsh: Gwnaf.
English: I thank the Member. I'll have some kind words to say about what he is proposing later on, but just on this particular issue - he's mentioned the city deals. Doesn't he see that the city deals that are being promoted by his own Government in Westminster actually don't really take into account the sustainability agenda that this debate and, to be fair, the paper that has been published try and address?
Welsh: Diolch i'r Aelod. Bydd gennyf rai geiriau caredig i'w dweud am yr hyn y mae'n ei gynnig yn nes ymlaen, ond ar y mater penodol hwn - mae wedi sôn am y bargeinion dinesig. Onid yw'n gweld nad yw'r bargeinion dinesig sy'n cael eu hyrwyddo gan ei Lywodraeth ei hun yn San Steffan yn ystyried yr agenda gynaliadwyedd y mae'r ddadl hon ac i fod yn deg, y papur a gyhoeddwyd, yn ceisio mynd i'r afael â hi mewn gwirionedd?
English: Well, it needs to be at the heart of that vision, and I certainly think that the greater scope it offers for planning and regional development is very, very important. But our vision is, as you say, set out in that paper, and we think it's fully compatible with the co-operation we're seeing between the UK and the Welsh Government. But we have seen, perhaps to highlight the concern reflected in Simon's comments, that in many cities around the world a lack of innovation and sustainable planning has too often left the blight of deprivation, overcrowding and urban sprawl. So, we do need more effective planning policies, and I know that that's a subject of policy development at the moment, which we are going to play an active part in developing. So, as I said, our cities need to belong to all the people of Wales, which includes those in the rural areas, and there need to be these engines of growth, creativity and learning, and above all, they must be putting people first. Our White Paper puts forward our policy proposals to transform our communities by enhancing the great urban inheritance that we have had passed to us, but, to add to that, a new sense of ambition for the future, and I use this concept of liveability as being at the heart of an effective urban strategy, and our document is titled 'Liveable Cities: a strategy for Welsh urban renewal'. It introduces 25 policy proposals to transform our urban environments.
Welsh: Wel, mae angen iddi fod yn ganolog i'r weledigaeth honno, ac rwy'n sicr yn credu bod y cwmpas mwy y mae'n ei gynnig ar gyfer cynllunio a datblygu rhanbarthol yn bwysig iawn. Ond mae ein gweledigaeth ni, fel y dywedwch, wedi'i nodi yn y papur hwnnw, ac rydym yn credu ei bod yn hollol gydnaws â'r cydweithrediad rydym yn ei weld rhwng Llywodraeth y DU a Llywodraeth Cymru. Ond i dynnu sylw at y pryder a adlewyrchwyd yn sylwadau Simon efallai, rydym wedi gweld yn rhy aml fod diffyg arloesi a chynllunio cynaliadwy wedi arwain at felltith amddifadedd, gorlenwi a blerdwf trefol mewn nifer o ddinasoedd o gwmpas y byd. Felly, rydym angen polisïau cynllunio mwy effeithiol, a gwn fod hynny'n destun datblygu polisi ar hyn o bryd, a byddwn yn chwarae rhan weithredol yn ei ddatblygu. Felly, fel y dywedais, mae angen i'n dinasoedd berthyn i holl bobl Cymru, sy'n cynnwys y rhai mewn ardaloedd gwledig, ac mae angen y peiriannau twf, creadigrwydd a dysgu hyn, ac yn anad dim, mae'n rhaid iddynt roi pobl yn gyntaf. Mae ein Papur Gwyn yn cyflwyno ein cynigion polisi i drawsnewid ein cymunedau drwy wella'r etifeddiaeth drefol wych a drosglwyddwyd i ni, ond i ychwanegu at hynny ymdeimlad newydd o uchelgais ar gyfer y dyfodol, ac rwy'n defnyddio'r cysyniad hwn o addasrwydd ar gyfer byw ynddynt fel rhan ganolog o strategaeth drefol effeithiol, a theitl ein dogfen yw 'Dinasoedd Byw: strategaeth adnewyddu trefol Cymru'. Mae'n cyflwyno 25 o gynigion polisi i drawsnewid ein hamgylcheddau trefol.
English: Thank you for giving way. I certainly support the liveable cities agenda, but there is a thorny public policy dilemma we need to engage with. There's good evidence to show that cities grow often at the expense of outlying areas. It often is a zero-sum game. So, what is the thinking on what can be done to help the left-behind areas?
Welsh: Diolch i chi am ildio. Rwy'n sicr yn cefnogi'r agenda dinasoedd byw, ond mae yna broblem anodd yn ymwneud â pholisi cyhoeddus y mae angen i ni fynd i'r afael â hi. Mae yna dystiolaeth dda i ddangos bod dinasoedd yn tyfu ar draul ardaloedd pellennig yn aml. Mae'n gêm swm sero yn aml. Felly, beth yw'r farn ar yr hyn y gellir ei wneud i helpu'r ardaloedd sydd wedi cael eu gadael ar ôl?
English: I have selected the three amendments to the motion. If amendment 1 is agreed, amendment 2 will be deselected. I call on the Minister for Housing and Regeneration to move formally amendment 1, tabled in the name of Julie James.
Welsh: Rwyf wedi dethol y tri gwelliant i'r cynnig ac os derbynnir gwelliant 1, caiff gwelliant 2 ei ddad-ddethol. Galwaf ar y Gweinidog Tai ac Adfywio i gynnig yn ffurfiol gwelliant 1, a gyflwynwyd yn enw Julie James.
English: Thank you, Llywydd. I start, despite our amendment, by welcoming the debate that we're having this afternoon. I don't think it's appropriate that we formally welcome a paper produced by any party, but I do welcome the debate and I welcome what's contained within the paper, and I have nothing that I would personally disagree with.
Welsh: Diolch yn fawr, Llywydd. Os caf i ddechrau, er gwaethaf ein gwelliant ni, drwy groesawu'r drafodaeth rŷm ni'n ei chael heddiw. Nid wyf i'n meddwl ei bod yn briodol ein bod ni'n croesawu'n ffurfiol papur sydd wedi cael ei gynhyrchu gan unrhyw blaid, mewn ffordd, ond rwy'n croesawu'r drafodaeth, rwy'n croesawu'r hyn sydd yn y papur ac nid oes gennyf i ddim byd y byddwn i'n bersonol yn anghytuno ag e yn y papur.
English: Will you take an intervention, Mike, if you've got time?
Welsh: A wnewch chi dderbyn ymyriad, Mike, os oes gennych amser?
English: Certainly, yes.
Welsh: Gwnaf, yn sicr.
English: Would you also agree with me that when it comes to bus services - and I've found this myself from my own experience coming to Cardiff sometimes - that it's one thing having the bus to get you there in the morning, but you've got to make sure there's a bus service back then after 5.30 p.m., otherwise you're stuck and then you have to rely on taxis and other forms of transport?
Welsh: A fyddech chi hefyd yn cytuno â mi, o ran y gwasanaethau bws - ac rwyf wedi gweld hyn yn fy mhrofiad fy hun o deithio i Gaerdydd weithiau - un peth yw cael bws i'ch cludo yno yn y bore, ond mae'n rhaid i chi wneud yn siŵr fod gwasanaeth bws yn ôl wedyn ar ôl 5.30 p.m., neu fel arall rydych mewn twll ac mae'n rhaid i chi ddibynnu ar dacsis a mathau eraill o drafnidiaeth?
English: Absolutely. That's what I was going to say: we need bus services linking residential areas, work and leisure, going at the times people want to go to the work and leisure. In conclusion, to grow our economy in south-west Wales, we need to develop and expand the economic opportunities in the Swansea bay city region and we all need to work together. So, thank you, David Melding, for bringing this debate.
Welsh: Yn hollol. Dyna beth roeddwn am ei ddweud: rydym angen gwasanaethau bysiau sy'n cysylltu ardaloedd preswyl, gwaith a hamdden, ac sy'n mynd ar yr adegau y mae pobl eisiau mynd i'r gwaith a mannau hamdden. I gloi, er mwyn tyfu ein heconomi yn ne-orllewin Cymru, mae angen i ni ddatblygu ac ehangu'r cyfleoedd economaidd yn ninas-ranbarth bae Abertawe ac mae angen i ni i gyd weithio gyda'n gilydd. Felly, diolch i chi, David Melding, am gyflwyno'r ddadl hon.
English: I just want to emphasise that whilst cyclists might pose a risk to a pedestrian, that is nothing as compared with cars. So, I think dangerous driving is far more significant an issue than poor cycling.
Welsh: Rwyf eisiau pwysleisio, er bod beicwyr yn gallu achosi perygl i gerddwyr, nad yw hynny'n ddim o'i gymharu â cheir. Felly, credaf fod gyrru peryglus yn broblem lawer mwy sylweddol na beicio gwael.
English: I agree with what you just said about developments like St David's 2. What's also great about that type of development is that the car parking areas, which are very useful at the moment, are built in such a way that in the future they could themselves be converted into flats; that could all be residential space. So, it's important to futureproof buildings as well, and make sure that that is in the planning system to cater for the world tomorrow, not just today.
Welsh: Cytunaf â'r hyn rydych newydd ei ddweud ynghylch datblygiadau fel Dewi Sant 2. Peth arall sy'n wych am y math hwnnw o ddatblygiad yw bod y meysydd parcio ceir, sy'n ddefnyddiol iawn ar hyn o bryd, wedi'u hadeiladu yn y fath fodd fel y gellid eu trawsnewid yn fflatiau yn y dyfodol; gallai hwnnw i gyd fod yn ofod preswyl. Felly, mae'n bwysig diogelu adeiladau ar gyfer y dyfodol hefyd, a gwneud yn siŵr fod hynny yn y system gynllunio er mwyn darparu ar gyfer y byd yfory, nid heddiw yn unig.
English: The Wales spatial plan.
Welsh: Cynllun gofodol Cymru.
English: Can I now call the Minister for Housing and Regeneration, Rebecca Evans?
Welsh: A gaf fi alw yn awr ar y Gweinidog Tai ac Adfywio, Rebecca Evans?
English: I'm grateful to the Minister for taking an intervention. Do you recognise that the best way to get the best solutions on regeneration, especially in a local environment, is to devolve as much responsibility down, when it comes to regeneration, to those communities and local authorities and businesses so that they can determine what's important in their own areas, rather than the very centralist model that you currently operate?
Welsh: Rwy'n ddiolchgar i'r Gweinidog am dderbyn ymyriad. A ydych yn cydnabod mai'r ffordd orau o gael yr atebion gorau ar adfywio, yn enwedig mewn amgylchedd lleol, yw datganoli cymaint o gyfrifoldeb i lawr, o ran adfywio, i'r cymunedau a'r awdurdodau lleol a'r busnesau hynny fel y gallant benderfynu beth sy'n bwysig yn eu hardaloedd eu hunain, yn hytrach na'r model canoliaethol iawn rydych yn ei weithredu ar hyn o bryd?
English: Will you take an intervention? It's on that specific point about BIDs, and it's a key point. I know that they work very well in many areas, but certainly in my area, I know that Abergavenny was given the option of having a BID and rejected it. So, would you agree with me that, when you're setting up a business area like that, it's important that you get buy-in in advance from the local businesses and from the local people? Because if you don't have the buy-in of the people it's supposed to help, then you won't really get anywhere with it.
Welsh: A wnewch chi dderbyn ymyriad? Mae'n ymwneud â'r pwynt penodol ynghylch ardaloedd gwella busnes, ac mae'n bwynt allweddol. Gwn eu bod yn gweithio'n dda iawn mewn llawer o ardaloedd, ond yn sicr yn fy ardal i, gwn fod y Fenni wedi cael yr opsiwn o gael ardal gwella busnes a'u bod wedi'i wrthod. Felly, a fyddech yn cytuno ei bod hi'n bwysig, pan fyddwch yn sefydlu ardal fusnes o'r fath, ichi gael cefnogaeth ymlaen llaw gan y busnesau lleol a chan y bobl leol? Oherwydd os na chewch gefnogaeth y bobl y mae i fod i'w helpu, nid yw'n debygol o fynd i unman mewn gwirionedd.
English: I agree that it has to be locally led and locally delivered, which is why it's important for areas that have the opportunity to become business improvement districts to look at the success that has been generated in other parts of Wales, where the local members and local businesses have decided to opt in. I can see that time is running out, so I will bring things to a close by talking very briefly about the fact that we continue to use EU funding in support of regeneration activity through our £50 million Building for the Future programme. Their first project was announced recently in Pontypridd and I look forward to making further announcements soon. It's really important that we don't try to adopt a one-size-fits-all approach to regeneration. Every place is different and everywhere will require a bespoke approach. Our support is flexible and it does enable just that to happen. So, in that context, it must be undertaken in partnership and that was really well recognised in the Carnegie work, which I referred to at the very start of my contribution. Promoting strong, urban centres can't be done by national Government alone. Although we will show leadership, it does need to be owned by the communities involved, and that is the spirit very much in which we will continue.
Welsh: Rwy'n cytuno bod yn rhaid iddo gael ei arwain a'i gyflawni'n lleol, a dyna pam y mae'n bwysig i'r ardaloedd sy'n cael cyfle i ddod yn ardaloedd gwella busnes i edrych ar y llwyddiant a gynhyrchwyd mewn rhannau eraill o Gymru, lle mae aelodau lleol a busnesau lleol wedi penderfynu bwrw iddi. Gallaf weld bod amser yn brin, felly rwyf am ddod â phethau i ben drwy sôn yn fyr iawn am y ffaith ein bod yn parhau i ddefnyddio arian yr UE i gefnogi gweithgaredd adfywio drwy ein rhaglen Adeiladu ar gyfer y Dyfodol gwerth £50 miliwn. Cyhoeddwyd eu prosiect cyntaf yn ddiweddar ym Mhontypridd ac edrychaf ymlaen at wneud cyhoeddiadau pellach cyn bo hir. Mae'n bwysig iawn nad ydym yn ceisio mabwysiadu dull unffurf o fynd ati i adfywio. Mae pob lle'n wahanol, a bydd angen dull pwrpasol ym mhob man. Mae ein cefnogaeth yn hyblyg a dyna'n union y mae'n ei alluogi i ddigwydd. Felly, yn y cyd-destun hwnnw, rhaid ei gyflawni mewn partneriaeth a chafodd hynny ei gydnabod yn bendant yn y gwaith Carnegie y cyfeiriais ato ar ddechrau fy nghyfraniad. Ni ellir hyrwyddo canolfannau trefol, cryf drwy waith Llywodraeth genedlaethol yn unig. Er y byddwn yn dangos arweinyddiaeth, mae angen i'r cymunedau sydd ynghlwm wrth hyn ei berchnogi, ac yn yr ysbryd hwnnw y byddwn yn parhau.
English: Diolch, Dirprwy Lywydd. The Minister was very generous there in taking my intervention, given that I was just about to stand up. Feel free to take some of my time, if you want.
Welsh: Diolch, Ddirprwy Lywydd. Roedd y Gweinidog yn hael iawn yno yn cymryd fy ymyriad, o gofio fy mod ar fin sefyll. Croeso i chi gymryd rhywfaint o fy amser, os dymunwch.
English: No, I think the Deputy Presiding Officer was more generous in allowing it to happen.
Welsh: Na, rwy'n credu bod y Dirprwy Lywydd yn fwy hael yn caniatáu i hynny ddigwydd.
English: No, please don't.
Welsh: Na, peidiwch â gwneud hynny, os gwelwch yn dda.
English: I knew you wouldn't let me. Take this debate where it comes from: it is, as David Melding said at the start, an attempt at a constructive contribution to a debate that I know we all want to have, we all need to have, and let's get on with the job of making our urban areas in Wales a better place for everyone who lives in them.
Welsh: Roeddwn yn gwybod na fyddech yn gadael i mi wneud. Cymerwch y ddadl hon o lle y daw: ymgais yw hi, fel y dywedodd David Melding ar y dechrau, i fod yn gyfraniad adeiladol at ddadl y gwn fod pawb ohonom am ei chael, dadl y mae angen i bawb ohono ei chael, a gadewch inni fwrw ymlaen gyda'r gwaith o wneud ein hardaloedd trefol yng Nghymru yn lle gwell i bawb sy'n byw ynddynt.
English: Thank you. The proposal is to agree the motion without amendment. Does any Member object? [ Objection. ] Therefore we defer voting under this item until voting time.
Welsh: Diolch. Y cynnig yw derbyn y cynnig heb ei ddiwygio. A oes unrhyw Aelod yn gwrthwynebu? [ Gw rthwynebiad. ] Felly, gohiriwn y pleidleisio o dan yr eitem hon tan y cyfnod pleidleisio.
English: The next item is the Plaid Cymru debate on establishing a publicly owned energy company. I call on Simon Thomas to move the motion - Simon.
Welsh: Yr eitem nesaf yw dadl Plaid Cymru: sefydlu cwmni ynni cyhoeddus. Galwaf ar i Simon Thomas wneud y cynnig - Simon.
English: Thank you very much, Deputy Presiding Officer. I can't recall when was the last time we had a debate in the Assembly led by two papers, one published by one opposition party and the other published by another opposition party. This debate emerges from a paper that I published around a year ago on the proposal to establish an energy company for Wales. As I said in the previous debate, if you have an idea that is a good one and has yet to be implemented, then there's no disgrace in recycling that idea. Therefore, I'm not going to apologise for bringing this debate back to the Assembly, although we have discussed the idea in the past. I bring it back in the context where there may be a major decision to be made on the future of energy in Wales, with not only the possible investment in Wylfa, Wylfa B, but also the proposed possible decision of not investing in the Swansea bay tidal lagoon. I will come to that in a few moments, because it's very relevant to the concept put forward by Plaid Cymru in its paper and in today's debate.
Welsh: Diolch yn fawr, Dirprwy Lywydd. Nid wyf yn cofio'r tro diwethaf y cawsom ddadl yn y Cynulliad wedi'i harwain gan ddau bapur, un wedi'i gyhoeddi gan un wrthblaid ac un wedi'i gyhoeddi gan wrthblaid arall. Mae'r drafodaeth yma yn deillio o bapur a gyhoeddais i tua blwyddyn yn ôl ynglŷn â'r cynnig i sefydlu cwmni ynni i Gymru. Fel y dywedais i yn y ddadl ddiwethaf, os oes gyda chi syniad sydd yn syniad da a heb ei weithredu, nid oes cywilydd ailgylchu'r syniad yna. Felly, nid wyf i'n mynd i ymddiheuro am ddod â'r ddadl yma yn ôl i'r Cynulliad, er ein bod ni wedi trafod y syniad o'r blaen. Rwy'n dod ag e'n ôl yn y cyd-destun lle mae yna, o bosib, benderfyniad mawr iawn yn cael ei wneud ynglŷn â dyfodol ynni yng Nghymru gyda nid yn unig buddsoddiad posib yn Wylfa, Wylfa B, ond hefyd y penderfyniad posib, arfaethedig o beidio â buddsoddi yn y morlyn llanw ym mae Abertawe. Fe fyddai'n dod at hynny yn y man, achos mae e'n berthnasol iawn i'r cysyniad sydd gan Blaid Cymru yn y papur ac yn y ddadl heddiw.
English: So, we do have a very real example now this week, it seems, because it's widely reported that this week the Westminster Government will reject the proposal to have a tidal lagoon in Swansea bay. We still wait for that. [ Interruption.] Just a second, if I may. I think they're trying to get what they call the good announcements out first - Wylfa, Heathrow - and then the tidal lagoon will creep out as an announcement of the weekend, possibly. I don't know, maybe Jenny Rathbone has news on that.
Welsh: Felly, mae gennym enghraifft go iawn yn awr yr wythnos hon, mae'n debyg, oherwydd adroddwyd yn eang y bydd Llywodraeth San Steffan yn gwrthod y cynnig i gael morlyn llanw ym mae Abertawe yr wythnos hon. Rydym yn dal i aros am hynny. [ Torri ar draws.] Un eiliad, os caf. Credaf eu bod yn ceisio cael yr hyn a alwant yn gyhoeddiadau da allan yn gyntaf - Wylfa, Heathrow - a bydd y morlyn llanw yn sleifio allan fel cyhoeddiad y penwythnos, o bosibl. Nid wyf yn gwybod, efallai fod gan Jenny Rathbone newyddion ar hynny.